 Haddaba Ingiriisku waxa uu isku dayey inuu dajiyo xeelad uu ku sii haysto dhulka baaxaddaas leh, maadaama oo uu ogaa inuu dagaalka kadib Taliyaanigu dood ka dhigan doono in loo soo celiyo dhulkii hore looga qaaday oo ay ku jiraan Soomaaliya Koonfur iyo Liibiya, sababtu waxay ahayd in shacabka Taliyaanigu ka soo hor jeedeen kaligii taliyihii maamulayey dalkaas, ugu dambayntiina iyaga ayaa gacantooda ku dilay, taasina waxay markhaati u ahayd sida aanay shacabku raallida uga ahayn talada hogaamiyahooga Moosaliini. 